Maasai

Maasai panèka soko asal Afrika sè oḍi' semi nomaden è Kènya bân Tanzania. Bâḍâ sala sèttong kelompok soko Afrika Tèmor sè palèng èkennal è lowar dunnya polana bhuḍhâjâna sè unik bân polana bâdâ è semma'na bânnya' cagar alam bân taman nasional è Afrika Tèmor.

Bâḍâ sè acaca bhâsa Maasai (Maa), sè ghi' anḍi' bhâlâ bân bhâsa Nilo-Sahara - èngghi panèka bhâsa Dinka, Nuer, Turkana bân Songhai. Bânnya'na orèng Maasai rèya acem-macem antara 377.089 è sensus 1989 kantos 453.000 sè oḍi' è Kènya è taon 1994  bân 430.000 è Tanzania è taon 1993 sè jumlana sampè' 900.000.

Rakèra bânnya'na penduduk sè sabendherrâ è kaḍuwâ' naghârâ ghi' ta' jellas polana èsebbâr è bânnya' ḍaèra sè jhâu bân polana gaya oḍi'na sè nomaden. Maskè pamarènt Tanzania bân Kènya ampon nyaḍiyâaghi program pendidikan ghâbây ètnis Maasai kaangghuy ngèlangaghi oḍi'na sè semi-nomaden, namong rèng-orèng ghi' pagghun negghu' tradisi sè kona. 

Opacara  aḍhât akaḍhi lonca' tèngghi jughân panèka bâgiyân sè penting ḍâri bhudhâjâna. Masala sè èaḍheppi bi' bhâlâ Maasai tamaso' tekanan ḍâri pamarènta bân pihak lowar kaangghuy ngobâ gaya oḍi'na dhibi'e ḍâ' ka pelestarian lingkungan bân integrasi ḍâ' ka ḍâlem masyarakat modern. Bârâmpa wilayah Maasai sè tumpang tindih sareng area konservasi bân taman nasional, sè animbulaghi konflik antarana kabutoan pelestarian alam bân hak-hak komunitas adat. Upaya kaangghuy ajhâga kaseimbangan antarana pelestarian budayâ bân adaptasi ḍâ' ka obâ'ân zaman dhâddhi tantangan bi' komunitas Maasai è Kenya bân Tanzania.